ନୀଲମ୍ କ୍ଲେର୍

ନୀଲମ୍ କ୍ଲେର୍ ଜଣେ ଭାରତୀୟ ନେନାଟୋଲୋଜିଷ୍ଟ୍, ଯେ ନିଓନାଟାଲ୍ ଇନ୍‌ଟେନ୍‌ସିଭ୍ କେୟାର୍ ଓ ଭେଣ୍ଟିଲେସନ୍ ଉପରେ କାମ ପାଇଁ ଜଣାଶୁଣା । ନିଓନାଟାଲ୍ ସେବାକୁ ଉନ୍ନତ କରି, ଖୁବ୍ ସାନ ସମୟ ଆଗରୁ ଜନ୍ମ ଶିଶୁଙ୍କ (୧୦୦୦ ଗ୍ରାମ୍‌ରୁ କମ୍) ବଞ୍ଚିବା ହାର ୯୦ ପ୍ରତିଶତକୁ ବଢ଼ାଇବାର ଶ୍ରେୟ ତାଙ୍କୁ ଦିଆଯାଏ । ୨୦୧୪ରେ, ଔଷଧ ଓ ନିଓନାଟୋଲୋଜିରେ ତାଙ୍କ ଅବଦାନ ପାଇଁ, ଭାରତ ସରକାର ତାଙ୍କୁ ତୃତୀୟ ସର୍ବଶ୍ରେଷ୍ଠ ବେସାମରିକ ସମ୍ମାନରେ ସମ୍ମାନିତ କରିଥିଲେ ।

ଜୀବନୀ

ନୀଲମ୍ କ୍ଲେର୍ ଜମ୍ମୁ ଓ କାଶ୍ମୀରର ଶ୍ରୀନ‌ଗରରେ ଜନ୍ମ ହୋଇଥିଲେ ଓ ଶ୍ରୀନ‌ଗରର ପ୍ରେଜେଣ୍ଟେସନ୍ କନ୍‌ଭେଣ୍ଟ୍ ବିଦ୍ୟାଳୟରେ ନିଜର ଶିକ୍ଷା ଜୀବନ ଆରମ୍ଭ କରିଥିଲେ । ବୃତ୍ତି ପାଇଁ ଡାକ୍ତରୀ ଚୟନ କରି ସେ ଚଣ୍ଡୀଗଡର ପୋଷ୍ଟ୍‌ଗ୍ରାଜୁଏଟ୍ ଇନ୍‌ଷ୍ଟିଚ୍ୟୁଟ୍ ଅଫ୍ ମେଡ଼ିକାଲ୍ ସାଇନ୍ସ୍ ଏଣ୍ଡ୍ ରିସର୍ଚ୍ଚ୍‌ରେ ଶିଶୁରୋଗରେ ସ୍ନାତ୍ତକୋତ୍ତର ଲାଭ କରିଥିଲେ । ପରେ ସେ କୋପେନ୍‌ହାଗେନ୍ ବିଶ୍ୱବିଦ୍ୟାଳୟରେ ନେନାଟୋଲୋଜିରେ ଅଧିକ ପଢ଼ିବା ପାଇଁ ଡେନ୍‌ମାର୍କ୍‌ର କୋପେନ୍‌ହାଗେନ୍ ଯାଇଥିଲେ ।

ପେଶାଗତ ଜୀବନ
କୋପେନ୍‌ହାଗେନ୍‌ରୁ ଫେରିବା ପରେ, କ୍ଲେର୍ ତାଙ୍କ ପେଶାଗତ ଜୀବନ ୩୧ ମଇ ୧୯୮୮ରେ ଭାରତର ନୂଆଦିଲ୍ଲୀରେ ସାର୍ ଗଙ୍ଗା ରାମ ହସ୍‌ପିଟାଲ୍‌ରେ ଯୋଗଦେଇ ଆରମ୍ଭ କରିଥିଲେ । ସେ ନିଜର ୨୬ ବର୍ଷର କର୍ମ ଜୀବନରେ, ଡାକ୍ତରଖାନାରେ ନିଓନାଟୋଲୋଜି ବିଭାଗ ଖୋଲିବା ସ‌ହ ସେଠରେ ଅଧ୍ୟକ୍ଷ ପଦରେ ଅଛନ୍ତି ।

ସେ ମଧ୍ୟ ସୌଦି ଆରବର ଗିଜାନ୍‌ରେ କିଙ୍ଗ୍ ଫହାଦ୍ ୟୁନିଭର୍ସିଟି ହସ୍‌ପିଟାଲ୍‌ରେ ଭ୍ରାମ୍ୟମାଣ ପରାମର୍ଶଦାତା ଥିଲେ ଓ ଯୁକ୍ତରାଷ୍ଟ୍ରର ୱିସ୍‌କନ୍‌ସିନ‌ସ୍ଥିତ ମିଲ୍‌ୱକି ଶିଶୁ ଡାକ୍ତରଖାନାରେ ନିଓନାଟୋଲୋଜି ବିଭାଗ ସ‌ହ ସଂଯୁକ୍ତ ଥିଲେ ।

ବର୍ତ୍ତମାନ ସେ ନିମ୍ନଲିଖିତ କାର୍ଯ୍ୟାଳୟରେ ଅଛନ୍ତି ।
 ଜାତୀୟ ନିଓନାଟୋଲୋଜି ଫୋରମ୍‌ରେ ସଭାପତି ।
 ପୋଷଣ ସମ୍ବନ୍ଧିତ ପ୍ରଶ୍ନରେ ଅନ୍‌ଲାଇନ୍ ସେବାରେ CNAG (Cell of Nutrition Advisory Group)ରେ ପରାମର୍ଶଦାତା ।
 ଜାତୀୟ ନିଓନାଟୋଲୋଜି ଫୋରମ୍‌ଦ୍ୱାରା ପ୍ରକାଶିତ ତ୍ରୈମାସିକ ପତ୍ରିକା ଜର୍ଣ୍ଣାଲ୍ ଅଫ୍ ନିଓନାଟୋଲୋଜିରେ ସମ୍ପାଦକ ।
 FAOPS (Federation of Asia and Oceania Perinatal Societies) ୨୦୧୦ର ସଂଗଠନ ଅଧ୍ୟକ୍ଷ ।
 ଦକ୍ଷିଣ ପୂର୍ବ ଏସୀଆରେ ମୃତ୍ୟୁକୁ ପ୍ରତିରୋଧ କରିବା ପାଇଁ WHO ନିପୁଣ କମିଟିର ସଭ୍ୟ
 ଆମେରିକୀୟ ଶିଶୁରୋଗ ଏକାଡ଼େମୀ ର ମୁଖ୍ୟ ପରାମର୍ଶଦାତା– ଶିଶୁର ଶ୍ୱାସ ସାହାଯ୍ୟକାରୀ ।
 Member – Global Neonatal Nutrition Consensus Group for the development of international guidelines on feeding the preterm infants

ସେ ମଧ୍ୟ ବ‌ହୁତ ସ୍ତରରେ ଜାତିସଂଘ ଆନ୍ତର୍ଜାତୀୟ ଶିଶୁ ଦରକାରୀ ପାଣ୍ଠି ଓ ବିଶ୍ୱ ସ୍ୱାସ୍ଥ୍ୟ ସଂଘ ସ‌ହ ନିଓନାଟୋଲୋଗି ସେବା କ୍ଷେତ୍ରରେ ବ‌ହୁତ କ୍ଷେତ୍ରରେ ଭାଗୀଦାର ଅଛନ୍ତି । ସେ ସ୍ୱାସ୍ଥ୍ୟ ଓ ପରିବାର ନିୟୋଜନ ବିଭାଗରେ ''ନୂତନ ଜନ୍ମ ଓ ଶିଶୁ ସ୍ୱାସ୍ଥ୍ୟ କାର୍ଯ୍ୟନୀତିରେ ପ୍ୟାନେଲ୍ ସଭ୍ୟ ଥିଲେ ।

ସାମାଜିକ କାର୍ଯ୍ୟକ୍ରମରେ ମଧ୍ୟ, ଡଃ କ୍ଲେର୍ ALL Ladies Leagueର ସ୍ୱସ୍ଥ୍ୟ ସେବାରେ ସଭାପତି ଅଛନ୍ତି ।.

ମୃତ୍ୟୁପତ୍ର

ଆଧାର

ବାହ୍ୟ ଆଧାର

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଔଷଧରେ ପଦ୍ମ‌ଭୂଷଣ ସମ୍ମାନିତ
ଶ୍ରେଣୀ:ଶ୍ରୀନ‌ଗରର ଲୋକ
ଶ୍ରେଣୀ:ଭାରତୀୟ ନିଓନାଟୋଲୋଜିଷ୍ଟ୍
ଶ୍ରେଣୀ:ପରିବାର ଓ ଅଭିଭାବକ ଲେଖକ
ଶ୍ରେଣୀ:ଶିଶୁ ଯତ୍ନ
ଶ୍ରେଣୀ:ଜମ୍ମୁ ଓ କାଶ୍ମୀରର ଚିକିତ୍ସକ
ଶ୍ରେଣୀ:ଭାରତୀୟ ମହିଳା ଚିକିତ୍ସକ
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ମହିଳା ଡାକ୍ତର
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ଡାକ୍ତର
ଶ୍ରେଣୀ:ଜନ୍ମ ମସିହା ନଥିବା (ଜୀବିତ ବ୍ୟକ୍ତି)